text: [{"text_idx": "#000002", "text": "Sk\u00f8kjan i\u0301 Opb. 17 er cato\u0301lska kirkjan"}, {"text_idx": "#000014", "text": "Gu\u00f0s or\u00f0 & Gu\u00f0s hu\u0301s"}, {"text_idx": "#000022", "text": "FKJ hu\u0301sm\u00f8ti, 10. Desember 2022"}, {"text_idx": "#000023", "text": "Lyfti\u00f0 givi\u00f0 um do\u0301pin vi\u00f0 Halga Andanum og vi\u00f0 eldi vi\u00f0 munni Jo\u0301hannesar doyparans:\nLuk. 3:16: hann skal doypa tykkum vi\u00f0 Halga Andanum og vi\u00f0 eldi:\nLyfti\u00f0 endurtiki\u00f0 av Jesusi Christi sja\u0301lvum:\nA\u0301p. Gern. 1:5: Ti\u0301 Jo\u0301hannes sanniliga doypti vi\u00f0 vatni; men tit skulu ver\u00f0a doyptir vi\u00f0 Halga Andanum ikki mangar dagar herfra\u0301\nTa\u0301 i\u00f0 so lyfti\u00f0 var\u00f0 uppfylt vo\u0301r\u00f0u tey \u00f8ll fylt og fingu eld a\u0301 h\u00f8vdi\u00f0:\nA\u0301p. Gern. 2:1-4: Og ta\u0301 i\u00f0 Hvi\u0301tusunnudagurin var fullvegis komin, vo\u0301ru tey \u00f8ll vi\u00f0 e\u0301inum samljo\u0301mi i\u0301 e\u0301inum pla\u0301ssi. Og bra\u0301dliga kom ta\u00f0 eitt ljo\u0301\u00f0 fra\u0301 himni, sum av einum su\u0301sandi, mektigum vindi, og ta\u00f0 fylti alt hu\u0301si\u00f0 har tey so\u0301tu. Og ta\u00f0 birtust teimum klovnar tungur li\u0301ka sum av eldi, og ta\u00f0 settist uppa\u0301 hv\u00f8nn av teimum. Og tey vo\u0301r\u00f0u \u00f8ll fylt vi\u00f0 Halga Andanum, og to\u0301ku at tala vi\u00f0 \u00f8\u00f0rum tungum, so sum Andin gav teim frambur\u00f0."}, {"text_idx": "#000025", "text": "Fylt merkir, at tey h\u00f8vdu Halga Andan i\u0301 s\u00e6r (hansara virkan i\u0301 s\u00e6r \u2013 sum umfatar ta\u00f0 perso\u0301nliga tru\u0301arli\u0301vi\u00f0)."}, {"text_idx": "#000026", "text": "Eldurin uppia\u0301 teimum merkir, at tey h\u00f8vdu Halga Andan uppia\u0301 s\u00e6r (hansara virkan vi\u00f0 s\u00e6r, og ta\u00f0 umfatar t\u00e6nastuna)."}, {"text_idx": "#000027", "text": "\u201cAt do\u0301purin vi\u00f0 Halga Andanum er fyri okkum tru\u0301gvandi, og eldurin sipar til helvitis eld\u201d."}, {"text_idx": "#000029", "text": "A\u0301postlarnir vo\u0301r\u00f0u heilt kla\u0301rt doyptir vi\u00f0 Halga Andanum og vi\u00f0 eldi, so hvi\u0301 skuldu vit ikki ver\u00f0i\u00f0 ta\u00f0?"}, {"text_idx": "#000030", "text": "\u201cAt andligu ga\u0301vurnar bara vo\u0301ru fyri J\u00f8darnar\u201d, ti\u0301 at J\u00f8darnir s\u00f8kja tekin og Grikkarnir vi\u0301sdo\u0301m. I. Cor. 1:22: Ti\u0301 at J\u00f8darnir krevja eitt tekin, og Grikkarnir s\u00f8kja eftir vi\u0301sdo\u0301mi."}, {"text_idx": "#000031", "text": "\u2013 Men hvussu vo\u0301ru so andligu ga\u0301vurnar r\u00e6ttiliga virknar i\u0301millum heidninga-christin i\u0301 kirkjuni i\u0301 Corinth i\u0301 Grikkalandi?\nSi\u0301 I. Corinth kapitlar 12 & 14"}, {"text_idx": "#000032", "text": "\u2013 Og hvussu hendu so kraftarger\u00f0ir millum tey heidninga-christnu i\u0301 Galatia i\u0301 Grikkalandi?"}, {"text_idx": "#000033", "text": "Gal. 3:5a: Hann, tessvegna, sum t\u00e6nir til tykkum Andan, og virkar kraftarger\u00f0ir tykkara millum .."}, {"text_idx": "#000034", "text": "\u2013 Og hvussu \u2013 og hvi\u0301 \u2013 hev\u00f0i Paulus so gj\u00f8rt undur a\u0301 si\u0301num tru\u0301bo\u00f0anarfer\u00f0um runt um i\u0301 \u00f8llum ti\u0301 heidna heiminum, har hann pr\u00e6dika\u00f0i fyri heidningum og stovna\u00f0i kirkjur vi\u00f0 heildninga-umvendingum?\nRo\u0301m. 15:18-19: Ti\u0301 at eg vil ikki va\u0301gar m\u00e6r at tala um n\u00f8kur av teim tingunum sum Christus hevur ikki virka\u00f0 vi\u00f0 m\u00e6r, til at gera Heidningarnar ly\u0301dnar, vi\u00f0 or\u00f0i og ger\u00f0, Gj\u00f8gnum mektig tekin og undur, vi\u00f0 kraft Anda Gu\u00f0s, so at fra\u0301 Jerusalem, og rund umkring at Illy\u0301ricum, havi eg til fulnar pr\u00e6dika\u00f0 gle\u00f0ibo\u00f0skap Christs."}, {"text_idx": "#000035", "text": "\u201cAt andligu ga\u0301vurnar vo\u0301ru bara fyri a\u0301postlarnar\u201d, ti\u0301 at Paulus tosar um a\u0301postlatekin i\u0301 II. Cor. 12:12,har hann sigur: Sanniliga, teknini av einum a\u0301postli vo\u0301r\u00f0u virka\u00f0i tykkara millum i\u0301 \u00f8llum tolmo\u0301\u00f0i, i\u0301 teknum, og undrum, og mektigum gerningum."}, {"text_idx": "#000036", "text": "\u2013 Sannleikin er, at andligu ga\u0301vurnar eru fyri \u00f8ll tru\u0301gvandi, ti\u0301 at Jesus seg\u00f0i, at teknini skulu fylgja teimum sum tru\u0301gva, ta\u0301 i\u00f0 tey fara u\u0301t at bo\u00f0a gle\u00f0ibo\u00f0skapin fyri hv\u00f8rjum skapningi\nMarkus 16:17-18: Og hesi tekin skulu fylgja teimum sum tru\u0301gva: I\u0301 navni mi\u0301num skulu tey kasta u\u0301t djevlar; tey skulu tala vi\u00f0 ny\u0301ggjum tungum; Tey skulu taka upp h\u00f8ggormar; og um tey drekki naka\u00f0 dey\u00f0iligt ting, ta\u00f0 skal ikki saka tey; tey skulu leggja hendur a\u0301 tey sju\u0301ku, og tey skulu koma fyri seg."}, {"text_idx": "#000037", "text": "\u2013 Leikmenn (sum ikki vo\u0301ru a\u0301postlar) gj\u00f8rdu undur og tekin, so sum Stephanus, A\u0301p. Gern. 6:8: Og Stephan, fullur av tru\u0301gv og kraft, gj\u00f8rdi mikil undur og kraftarverk millum fo\u0301lksins."}, {"text_idx": "#000038", "text": "og Philippus, A\u0301p. Gern. 8:6: Og fo\u0301lki\u00f0 vi\u00f0 e\u0301inum samljo\u0301\u00f0i gav g\u00e6tur eftir teimum tingunum sum Philippus tala\u00f0i, hoyrandi og si\u0301ggjandi kraftarverkini sum hann gj\u00f8rdi."}, {"text_idx": "#000039", "text": "Sannleikin er, at ta\u00f0 var\u00f0 rokna\u00f0 sum ein sja\u0301lvfylgja, at a\u0301postlarnir h\u00f8vdu andligu ga\u0301vurnar, orsaka\u00f0 av teirra t\u00e6nastu, men at hetta i\u0301 grundini var givi\u00f0 \u00f8llum christnum av Jesusi, vi\u00f0 Andanum."}, {"text_idx": "#000041", "text": "\u2013 At andligu ga\u0301vurnar halda ikki uppat, fyrr enn \u201cta\u00f0, sum er fullkomi\u00f0, er komi\u00f0\u201d, I. Cor. 13:10, sum skriftin ly\u0301sir neyvari sum: \u201cta\u0301 i\u00f0 vit si\u0301ggja andlit til andlits ... og ... kenni ennta\u0301 sum eisini eg eri kendur\u201d, I. Cor. 13:12."}, {"text_idx": "#000043", "text": "\u2013 i\u0301 I. Jo\u0301h. 3:2 si\u0301ggja vit svari\u00f0: Ha\u0301ttelska\u00f0u, nu\u0301 eru vit synir Gu\u00f0s, og ta\u00f0 birtist ikki enn hvat vit skulu ver\u00f0a: men vit vita, at ta\u0301 i\u00f0 hann skal birtast, skulu vit ver\u00f0a li\u0301kir honum; ti\u0301 at vit skulu si\u0301ggja hann sum hann er.\nAt si\u0301ggja andlit til andlits er altso, ta\u0301 i\u00f0 vit, eftir uppreisn okkara, i\u0301 okkara uppreisnarlikami, si\u0301ggja Jesus andlit til andlits."}, {"text_idx": "#000044", "text": "So at andligu ga\u0301vurnar halda fram, i\u0301gj\u00f8gnum kirkjuti\u0301\u00f0arbili\u00f0, inntil Jesu afturkomu \u2013 fra\u0301 ti\u0301 at Jesus fo\u0301r upp av Olivinfjallinum, inntil hann sti\u0301gur ni\u00f0ur aftur a\u0301 Olivinfjalli\u00f0.\nFyri at endurtaka, so merkir, at \u201csi\u0301ggja andlits til andlits\u201d, i\u0301 I. Cor. 13:12, ta\u0301 i\u00f0 vit si\u0301ggja Jesus i\u0301 okkara uppreisnarlikami, og ver\u00f0a li\u0301kir honum; ta\u0301 kenna vit sja\u0301lvandi eisini ennta\u0301 sum vit eisini eru kend, tvs. hava fullkomnan kunnleika um \u00f8ll ting og allir loyndardo\u0301mar eru burturi, osv."}, {"text_idx": "#000045", "text": "Hvat er so r\u00e6tta pla\u0301ssi\u00f0 hja\u0301 andligu ga\u0301vunum, ta\u0301 i\u00f0 nu\u0301 kano\u0301nisku b\u00f8kurnar eru loka\u00f0ar og kirkjan er skipa\u00f0?"}, {"text_idx": "#000046", "text": "\u2013 Ju\u0301, vit eru sendir u\u0301t at bo\u00f0a gle\u00f0ibo\u00f0skapin, sum er Gu\u00f0s or\u00f0, og at l\u00e6ra tey, sum taka i\u0301mo\u0301ti ti\u0301, at geva \u00f8llum lutum ans, hvatsumhelst i\u00f0 Jesus bey\u00f0 okkum"}, {"text_idx": "#000047", "text": "Matth. 28:19-20: Fari\u00f0 tit tessvegna, og l\u00e6ri\u00f0 allar tjo\u0301\u00f0ir, doypandi tey i\u0301 navni Fa\u00f0irsins, og Sonarins, og Halga Andans: L\u00e6randi tey at geva \u00f8llum lutum ans, hv\u00f8rjumsumhelst i\u00f0 eg havi bo\u00f0i\u00f0 tykkum: og si\u0301, eg eri vi\u00f0 tykkum allan veg, alt at enda veraldarinnar. Amen.\nAndligu ga\u0301vurnar skulu ti\u0301 undirgevast gle\u00f0ibo\u00f0skapinum, ikki \u00f8vugt, ti\u0301 at teknini skulu fylgja okkum sum tru\u0301gva, ta\u0301 i\u00f0 vit fara u\u0301t vi\u00f0 gle\u00f0ibo\u00f0skapinum, sum paralell stykki\u00f0 til hetta, Markus 16:16-20, sigur okkum."}, {"text_idx": "#000052", "text": "\u2013 Ju\u0301, t\u00e6r eru til uppbygging, formaning, og uggan"}, {"text_idx": "#000055", "text": "\u2013 Teknini, Jesus gav, tey sta\u00f0festa or\u00f0i\u00f0"}, {"text_idx": "#000056", "text": "Mark. 16:20: Og teir fo\u0301ru u\u0301t, og pr\u00e6dika\u00f0u allar sta\u00f0ir, Harrin virkandi vi\u00f0 teimum, og sta\u00f0festandi or\u00f0i\u00f0 vi\u00f0 teknum fylgjandi. Amen."}, {"text_idx": "#000058", "text": "Latum okkum nu\u0301 hyggja eitt sindur uppa\u0301, hvat Gu\u00f0s or\u00f0 l\u00e6rir okkum um andligu ga\u0301vurnar i\u0301 I. Cor. 12:4-11"}, {"text_idx": "#000061", "text": "Halgi Andin inspirerar okkum \u2013 og ta\u00f0 kemur u\u0301t vi\u00f0 eini av hesum trimum ga\u0301vunum\n2) ymis sl\u00f8g av tungum (stendur i\u0301 fleirtali i\u0301 Gu\u00f0s or\u00f0i, ti\u0301 her er eitt margfeldni)"}, {"text_idx": "#000062", "text": "Halgi Andin opinberar ting fyri okkum vi\u00f0 hesum ga\u0301vunum"}, {"text_idx": "#000063", "text": "Halgi Andin virkar i\u0301gj\u00f8gnum okkum, ella uttanfyri okkum, og gevur tru\u0301gv i\u0301 okkara hjarta fyri ti\u0301, sum hann vil gera\n2) ga\u0301vurnar av gr\u00f8\u00f0ing (stendur i\u0301 fleirtali i\u0301 Gu\u00f0s or\u00f0i, ti\u0301 her er eitt margfeldni)"}, {"text_idx": "#000065", "text": "Vi\u00f0hv\u00f8rt kann opinberingsga\u0301van kunnskaparor\u00f0 virka fyrst, ti\u0301nast kraftarga\u0301vurnar tru\u0301gv og ga\u0301vurnar av gr\u00f8\u00f0ing taka vi\u00f0."}, {"text_idx": "#000066", "text": "Ikki er nokk, at fa\u0301a eitt kunnskaparor\u00f0. Tu\u0301 ma\u0301st eisini bi\u00f0ja Gu\u00f0 geva t\u00e6r no\u0301g mikla tru\u0301gv, saman vi\u00f0 ga\u0301vuni av gr\u00f8\u00f0ing, ella virkanini av kraftarverkum, til at hetta kann u\u0301tf\u00f8rast. Andliga ga\u0301van, sum eitur tru\u0301gv, er meira og uppum ta tru\u0301gv, sum Gu\u00f0 hevur deilt til hv\u00f8nn (frelstan) mann, i\u0301 Ro\u0301m. 12:3b, har skriva\u00f0 stendur: samsvarandi sum Gu\u00f0 hevur deilt til hv\u00f8nn mann ma\u0301ti\u00f0 av tru\u0301gv. I\u0301 I. Cor. 12 er talan um yvirna\u0301ttu\u0301rliga tru\u0301gv, sum er ein serst\u00f8k andlig ga\u0301va. Henda yvirna\u0301ttu\u0301rliga tru\u0301gv, sum er til t\u00e6nastu, er annars eisini umtala\u00f0 i\u0301 Ro\u0301m. 12:6, ti\u0301 har umtalast i\u0301\u00f0kan av andligum ga\u0301vum vi\u00f0 tru\u0301gv; har stendur: ta\u0301 latum okkum prophetera samsvarandi lutfallinum av tru\u0301gv. Ein i\u0301\u00f0kar ikki andligu ga\u0301vurnar vi\u00f0 si\u0301ni frelsandi tru\u0301gv, men vi\u00f0 ti\u0301 andligu ga\u0301vuni, sum eitur tru\u0301gv."}, {"text_idx": "#000067", "text": "Paulus eggjar til r\u00e6tt bru\u0301k av andligu ga\u0301vunum"}, {"text_idx": "#000068", "text": "Paulus leggur ikki ein dempara a\u0301 andligu ga\u0301vurnar, men bi\u00f0ur teir bru\u0301ka t\u00e6r vi\u00f0 skili i\u0301 kirkjuni."}, {"text_idx": "#000069", "text": "Hann bi\u00f0ur teir girnast inniligani hinar bestu ga\u0301vurnar:\nI. Cor. 12:31: Men girnist inniligani hinar bestu ga\u0301vurnar: og enn sy\u0301ni eg tykkum ein meiri avb\u00e6ran veg."}, {"text_idx": "#000071", "text": "Paulus vildi IKKI forbjo\u0301\u00f0a at tala vi\u00f0 tungum\nI. Cor. 14:39: Hv\u00f8rsvegna, br\u00f8\u00f0ur, girnist eftir at prophetera, og forbjo\u0301\u00f0i\u00f0 ikki at tala vi\u00f0 tungum."}, {"text_idx": "#000072", "text": "Paulus tala\u00f0i vi\u00f0 tungum meir enn teir allir\nI. Cor. 14:18: Eg takki Gu\u00f0i mi\u0301num, at eg tali vi\u00f0 tungum meir enn tit allir.\nSaml\u00f8gan av allari formaning Paulusar i\u0301 I. Cor. 14, er, at teir mugu gera \u00f8ll ting s\u00f8miligani og i\u0301 reglu; altso: lati\u00f0 nu\u0301 eitt sindur av skili vera i\u0301:\nI. Cor. 14:40: Lati\u00f0 \u00f8ll ting ver\u00f0a gj\u00f8rd s\u00f8miligani og i\u0301 reglu."}, {"text_idx": "#000073", "text": "Hann bi\u00f0ur teir ikki vera b\u00f8rn i\u0301 skili, tvs. at teir mugu gerast vi\u0301sir, at teir i\u0301 skili mugu vera menn(tvs. vaksnir, a\u0301byrgdigir, uppbyggiligir)"}, {"text_idx": "#000076", "text": "1) Bo\u00f0an i\u0301 tungu, sum skilist av hoyraranum, men er talaranum o\u0301kend\nA\u0301p. Gern. 2:6: Nu\u0301, ta\u0301 i\u00f0 hetta var\u00f0 larma\u00f0 u\u0301tumkring, kom mannfj\u00f8ldin saman, og vo\u0301ru \u00f8rkymla\u00f0ir, av ti\u0301 at hv\u00f8r ma\u00f0ur hoyrdi teir tala a\u0301 si\u0301num egna tunguma\u0301li\nA\u0301p. Gern. 2:11: Cretoyingar og Arabarar, vit hoyra teir tala a\u0301 tungum va\u0301rum hini undurfullu verk Gu\u00f0s\n1) At tala i\u0301 tungu i\u0301 kirkjuni, sum ta\u0301 eigur at ty\u0301\u00f0ast, so kirkjan f\u00e6r gagn av ti\u0301\nI. Cor. 14:27-28: Um nakar ma\u00f0ur tali i\u0301 eini o\u0301kendari tungu, lati\u00f0 ta\u00f0 vera sum tveir, ella i\u0301 mesta lagi sum tri\u0301ggjar, og ta\u00f0 eftir ra\u00f0fylgju; og lati\u00f0 e\u0301in ty\u0301\u00f0a. Men um ta\u00f0 veri eingin ty\u0301\u00f0ari, lat hann binda fri\u00f0 i\u0301 kirkjuni; og lat hann tala fyri s\u00e6r sja\u0301lvum, og fyri Gu\u00f0i."}, {"text_idx": "#000077", "text": "3) At tala loyndarma\u0301l i\u0301 eini o\u0301kendari tungu, ikki fyri monnum, men fyri Gu\u00f0i\nI. Cor. 14:2: Ti\u0301 at hann, sum talar i\u0301 eini o\u0301kendari tungu, talar ikki fyri monnum, men fyri Gu\u00f0i: ti\u0301 at eingin ma\u00f0ur skilur hann; hvussu enn er, i\u0301 andanum talar hann loyndarma\u0301l."}, {"text_idx": "#000078", "text": "(G.G. \u201co\u0301kendari\u201d, tvs. at tu\u0301 sja\u0301lvur skilur ikki hvat tu\u0301 sigur, men Gu\u00f0 skilur)"}, {"text_idx": "#000079", "text": "4) At bi\u00f0ja i\u0301 eini o\u0301kendari tungu, har andi ti\u0301n bi\u00f0ur, men skil ti\u0301tt er uttan a\u0301v\u00f8kst (at bi\u00f0ja vi\u00f0 andanum er ti\u0301skil yvirna\u0301ttu\u0301rligt, andin ger ta\u00f0, ikki ti\u0301tt vit og skil!)\nI. Cor. 14:14: Ti\u0301 at um eg bi\u00f0i i\u0301 eini o\u0301kendari tungu, bi\u00f0ur andi mi\u0301n, men skil mi\u0301tt er uttan a\u0301v\u00f8kst."}, {"text_idx": "#000080", "text": "5) At syngja vi\u00f0 andanum \u2013 sett i\u0301 mun til at syngja vi\u00f0 skilinum (so at syngja vi\u00f0 andanum er yvirna\u0301ttu\u0301rligt, andin ger ta\u00f0, ikki ti\u0301tt vit og skil!)\nI. Cor. 14:15: Hvat er ta\u00f0 ta\u0301? Eg vil bi\u00f0ja vi\u00f0 andanum, og eg vil bi\u00f0ja vi\u00f0 skilinum eisini: eg vil syngja vi\u00f0 andanum, og eg vil syngja vi\u00f0 skilinum eisini."}, {"text_idx": "#000081", "text": "Gev g\u00e6tur: Andligu ga\u0301vurnar eru allar yvirna\u0301ttu\u0301rligar \u2013 hv\u00f8r tann einasta ein!.\nIkki e\u0301in kann l\u00e6rast a\u0301 einum sku\u0301la, ikki eingong besta teologiseminarii i\u0301 heiminum (ella kanska r\u00e6ttari sagt: minst av \u00f8llum har!), eiheldur kann ein lesa seg fram til t\u00e6r."}, {"text_idx": "#000083", "text": "\u2013 Allar andligu ga\u0301vurnar eru Halgi Andin, sum virkar i\u0301 okkum \u2013 ikki vit sja\u0301lvi sum virka vi\u00f0 eini ga\u0301vu sum vit hava r\u00e6\u00f0i yvir, ti\u0301 at skriftin sigur i\u0301 I. Cor. 12:11: men \u00f8ll hesi virkar hin e\u0301ini og sami sja\u0301lvi Andin."}, {"text_idx": "#000084", "text": "Vit ver\u00f0a stu\u00f0la\u00f0 til at tra\u0301a ga\u0301vurnar, girnast t\u00e6r og bi\u00f0in um at bi\u00f0ja um at kunna ty\u0301\u00f0a tungutalu. So hetta er perso\u0301nligt i\u0301millum tann einstaka og Gu\u00f0. Hetta er ti\u0301tt perso\u0301nliga andliga li\u0301v, ein partur av li\u0301vinum i\u0301 Gu\u00f0i, ein vi\u0301dd (dimensjo\u0301n) av li\u0301vinum i\u0301 Gu\u00f0i."}, {"text_idx": "#000085", "text": "So ta\u0301 i\u00f0 ein andlig ga\u0301va veruliga virkar, so er ta\u00f0 Halgi Andin, sum virkar, ikki tu\u0301 sja\u0301lvur. Men tu\u0301 letur Halga Andan sleppa framat, ella samarbei\u00f0ir vi\u00f0 hann. Skriftin tosar um, i\u0301 Ro\u0301m. 6:13 & 19, at vit eiga at veita Gu\u00f0i limir okkara."}, {"text_idx": "#000086", "text": "Ro\u0301m. 6:13: Eiheldur veiti tit tykkara limir sum ambo\u00f0 hja\u0301 o\u0301r\u00e6ttvi\u0301si yvirfyri synd: men veiti\u00f0 tykkum sja\u0301lvar yvirfyri Gu\u00f0i, eins og teir sum eru livandi fra\u0301 teimum dey\u00f0u, og tykkara limir sum ambo\u00f0 hja\u0301 r\u00e6ttvi\u0301si yvirfyri Gu\u00f0i."}, {"text_idx": "#000087", "text": "Paulus vil, sum vit longu hava s\u00e6\u00f0, at vit ikki lata tungutalu fylla alt m\u00f8ti\u00f0, men loyva tveimum, ella i\u0301 mesta lagi trimum, at tala i\u0301 tungu a\u0301 einum m\u00f8ti\nI. Cor. 14:27: Um nakar ma\u00f0ur tali i\u0301 eini o\u0301kendari tungu, lati\u00f0 ta\u00f0 vera sum tveir, ella i\u0301 mesta lagi sum tri\u0301ggjar, og ta\u00f0 eftir ra\u00f0fylgju; og lati\u00f0 e\u0301in ty\u0301\u00f0a."}, {"text_idx": "#000089", "text": "Er eingin ty\u0301\u00f0ari, ta\u0301 skal hann binda fri\u00f0 i\u0301 kirkjuni, og heldur tala fyri s\u00e6r sja\u0301lvum, og fyri Gu\u00f0i\nI. Cor. 14:28: Men um ta\u00f0 veri eingin ty\u0301\u00f0ari, lat hann binda fri\u00f0 i\u0301 kirkjuni; og lat hann tala fyri s\u00e6r sja\u0301lvum, og fyri Gu\u00f0i."}, {"text_idx": "#000090", "text": "Her meinast vi\u00f0, at reisa seg upp i\u0301 savna\u00f0inum og tosa hart i\u0301 eini tungu, sum ein bo\u00f0skap til kirkjuna. Er eingin at ty\u0301\u00f0a, so skal ein sli\u0301kur binda fri\u00f0 \u2013 ti\u0301 at ta\u00f0 gagnar ikki kirkjuni, (sli\u0301kt ver\u00f0ur bert kj\u00f8tligt reyp)."}, {"text_idx": "#000091", "text": "Legg til merkis, at ta\u00f0 eru fleiri sl\u00f8g av tungum: Bo\u00f0an uttan ty\u0301\u00f0ing, bo\u00f0an i\u0301 kirkjuni vi\u00f0 ty\u0301\u00f0ing, tala fyri s\u00e6r sja\u0301lvum og fyri Gu\u00f0i, at bi\u00f0ja i\u0301 tungu, at syngja i\u0301 tungu.\n\u2013 Si\u0301ggj hetta, at ta\u00f0 vi\u0301st stendur so i\u0301 Gu\u00f0s or\u00f0i, og lat ta\u00f0 s\u00f8kka inn, ti\u0301 at eisini hetta er at \u201cr\u00e6tt deila sannleiksor\u00f0i\u00f0\u201d, sum vit lesa i\u0301 II. Tim. 2:15: Studera at sy\u0301na teg sja\u0301lvan vi\u00f0urkendan yvirfyri Gu\u00f0i, ein verkamann sum tarvast ikki at skammast, r\u00e6ttliga deilandi sannleiksor\u00f0i\u00f0."}, {"text_idx": "#000092", "text": "Og lat ikki nakra samkomul\u00e6ru l\u00e6ra teg mo\u0301tsatt vi\u00f0 Gu\u00f0s or\u00f0; ti\u0301 at Gu\u00f0s or\u00f0 hevur r\u00e6tt."}, {"text_idx": "#000093", "text": "Tann, sum talar i\u0301 eini o\u0301kendari tungu, skal bi\u00f0ja, at hann ma\u0301 ty\u0301\u00f0a\nI. Cor. 14:13: Hv\u00f8rsvegna lat hann, sum talar i\u0301 eini o\u0301kendar tungu, bi\u00f0ja, at hann ma\u0301 ty\u0301\u00f0a."}, {"text_idx": "#000094", "text": "\u2013 So at, um tu\u0301 hevur eina tungutalu, so kanst tu\u0301 bi\u00f0ja Gu\u00f0 geva t\u00e6r ty\u0301\u00f0ingina, og f\u00e6rt tu\u0301 hana, so kanst tu\u0301 b\u00e6\u00f0i geva tunguna og ty\u0301\u00f0ingina i\u0301 kirkjuni. So fa\u0301a \u00f8ll gagn av ti\u0301, so sum Gu\u00f0 vil; og hoyrararnir eiga at d\u00f8ma um, hv\u00f8rt hetta er r\u00e6tt og av Gu\u00f0i, u\u0301tfra\u0301, um ta\u00f0 er i\u0301 tra\u0301\u00f0 vi\u00f0 Heilagu Skriftina."}, {"text_idx": "#000095", "text": "Gu\u00f0 vil, at alt r\u00e6tt, gott, og satt, skal hava si\u0301tt r\u00e6tta pla\u0301ss i\u0301 kirkjuni, so sum Gu\u00f0sl\u00e6ra, tungutala vi\u00f0 ty\u0301\u00f0ing, opinberingar (sum sja\u0301lvandi mugu samsvara vi\u00f0 skriftina), psa\u0301lmar, (og tala, vitnisbur\u00f0ur) osv.\nI. Cor. 14:26: Hvussu er ta\u00f0 ta\u0301, br\u00f8\u00f0ur? Ta\u0301 i\u00f0 tit koma saman, hv\u00f8r og ein av tykkum hevur ein psa\u0301lm, hevur eina Gu\u00f0sl\u00e6ru, hevur eina tungu, hevur eina opinbering, hevur eina ty\u0301\u00f0ing. Lati\u00f0 allar lutir ver\u00f0a gj\u00f8rdar til uppbyggingar.\nFruktin, ta\u0301 i\u00f0 hetta sleppur at virka r\u00e6tt, og ta\u0301 i\u00f0 ta\u00f0 er satt og er av Gu\u00f0i, er fri\u00f0ur, ikki \u00f8rkymlan\nI. Cor. 14:33: Ti\u0301 at Gu\u00f0 er ikki h\u00f8vundur \u00f8rkymlanar, men fri\u00f0ar, sum i\u0301 \u00f8llum kirkjum hja\u0301 teimum heilagu."}, {"text_idx": "#000096", "text": "\u2013 Fruktin er eisini uppbygging og uggan \u2013 ikki ro\u0301tloysi"}, {"text_idx": "#000097", "text": "Tungutala vi\u00f0 ty\u0301\u00f0ing lyftist upp a\u0301 sama st\u00f8\u00f0i og sama andliga vir\u00f0i sum propheti\u0308\nI. Cor. 14:5: Eg vildi, at tit allir tala\u00f0u vi\u00f0 tungum, men heldur, at tit prophetera\u00f0u: ti\u0301 at st\u00f8rri er hann, sum propheterarar, enn hann, sum talar vi\u00f0 tungum, uttan hann ty\u0301\u00f0i, at kirkjan ma\u0301 fa\u0301a uppbygging."}, {"text_idx": "#000098", "text": "\u2013 or\u00f0ini \u201cuttan hann ty\u0301\u00f0i\u201d gera hetta greitt\n\u2013 propheti\u0308 er ein beinlei\u00f0is heilsan fra\u0301 Gu\u00f0i til e\u0301in ella fleiri, og tungutala vi\u00f0 ty\u0301\u00f0ing f\u00e6r sama virkni og gagn sum hetta, ta\u0301 i\u00f0 tungutalan ver\u00f0ur ty\u0301dd."}, {"text_idx": "#000099", "text": "Andligar ga\u0301vur ver\u00f0a givnar vi\u00f0 handaa\u0301legging \u2013 men mugu ikki vanr\u00f8kjast, tvs. man heldur t\u00e6r virknar vi\u00f0 at tra\u0301a t\u00e6r og bru\u0301ka t\u00e6r"}, {"text_idx": "#000102", "text": "Vit kundu tosa\u00f0 um ting og umst\u00f8\u00f0ur, sum fremja, at andligu ga\u0301vurnar kunnu virka, og ting og umst\u00f8\u00f0ur, sum for\u00f0a, at andligu ga\u0301vurnar kunnu virka. Eisini kundi man hugt uppa\u0301 d\u00f8mir i\u0301 skriftini, har hv\u00f8r e\u0301inst\u00f8k andlig ga\u0301va virka\u00f0i, b\u00e6\u00f0i i\u0301 Jesu egnu t\u00e6nastu, og i\u0301 t\u00e6nastu a\u0301postlanna, men eisini i\u0301 t\u00e6nastu leikmanna, so sum Agabus, Ananias, Philippus, Stephanus osv. Ta\u00f0 er tilfar til eina a\u00f0ru fer\u00f0. Vit lata hetta vera no\u0301g miki\u00f0 a\u0301 hesum sinni."}, {"text_idx": "#000103", "text": "Endaheilsan vi\u00f0 Philippibr\u00e6vinum 1:20-21: Samsvarandi vi\u00f0 mi\u0301na inniligu v\u00e6ntan og mi\u0301na vo\u0301n, at i\u0301 ongum skal eg ver\u00f0a til skammar, men at vi\u00f0 \u00f8llum dirvi, eins og alti\u0301\u00f0, solei\u00f0is eisini nu\u0301, Christus skal ver\u00f0a gj\u00f8rdur sto\u0301rur i\u0301 mi\u0301num likami, hv\u00f8rt ta\u00f0 veri seg vi\u00f0 li\u0301vi, ella vi\u00f0 dey\u00f0a: Ti\u0301 fyri m\u00e6r at liva er Christus, og at doyggja er vinningur."}]